Kwamishinan 'yan sanda ya shiga ganawar sirrance da Kwamishinan zabe a jihar Kano ▷ Legit.ng
Kwamishinan 'yan sanda ya shiga ganawar sirrance da Kwamishinan zabe a jihar Kano
a year ago 6394 views by Ishaq Isma'il
Sabon kwamishinan 'yan sandan jihar Kano, CP Muhammad Wakil, ya shiga bayan labule a halin yanzu tare da babban Bature kuma Kwamishinan zabe na jihar Kano, Farfesa Riskuwa Shehu.
Kwamishinan 'yan sandan jihar Kano, CP Muhammad Wakil
Sai dai manema labarai sun yi itifakin cewa, ganawar na gudana ne biyo bayan takaddama da kuma hargisti na siyasa da suka auku yayin da hukumar INEC ke tsaka da bayyana sakamakon zaben gwamnan jihar da aka gudanar a ranar Asabar da ta gabata.
Rahotanni sun bayyan cewa, an tsananta tsaro a fadin jihar Kano yayin da a halin yanzu dakarun soji da kuma jami'an tsaro na 'yan sanda da kuma masu jar kwala suka mamaye babban ofishin hukumar zabe ta kasa reshen jihar Kano daura da hanyar sansanin Alhazai.
Jaridar Legit.ng ta fahimci cewa, ganawar na gudana ne domin kulla dabaru da kuma tumke damarar tsananta tsaro a birnin Kano da kewaye yayin da ake gab da bayyana sakamakon zaben gwamnan jihar da kuma 'yan majalisun dokoki.
Cikin wani rahoton mai nasaba da wannan, jaridar Legit.ng ta ruwaito cewa, hukumar 'yan sandan jihar Kano ta cikwikwiye Mataimakin gwamnan jihar, Nasiru Yusuf Gawuna da kuma Kwamishinan kananan hukumomi na jihar, Murtala Sule Garo biyon bayan rudani da suka haifar yayin da ake tattara sakamakon zaben gwamnan jihar na karamar hukumar Nasarawa.
26 minutes ago 998 views
Labari cikin hotuna: Shugaba Buhari ya karbi bakuncin abokan karatunsa